turjo4nis/wikipedia-bn-dump-20250701 huggingface dataset:
আবদুল হাই

আবদুল হাই (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল হাইয়ের জন্ম ঢাকায়। তার বাবার নাম মাহমুদুর রহমান এবং মায়ের নাম মাঘবুলেন নেছা। তার স্ত্রীর নাম হাফিজা বেগম। তাদের দুই ছেলে ও এক মেয়ে।

কর্মজীবন 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হাই। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে যুদ্ধে যোগ দেন। কামালপুরসহ আরও কয়েক স্থানে সাহসিকতার সঙ্গে যুদ্ধ করেন তিনি।

মুক্তিযুদ্ধে ভূমিকা 
জামালপুর জেলার বকশীগঞ্জ উপজেলার কামালপুর অন্তর্গত বিওপি ছিলো সীমান্ত এলাকা। কামালপুর গ্রামের মাঝামাঝি ছিলো সীমান্ত বিওপি। সেখানে ছিল পাকিস্তানি সেনাবাহিনীর দুর্ভেদ্য এক ঘাঁটি। ১৯৭১ সালের ৩১ জুলাই মুক্তিযোদ্ধারা কামালপুরে আক্রমণ করার আগে সেখানে কয়েকবার পর্যবেক্ষণ করেন। পরপর দুই দিন পর্যবেক্ষণ করার পরও ক্যাপ্টেন সালাহউদ্দিন মমতাজ আবদুল হাইসহ কয়েকজনকে সঙ্গে নিয়ে আবার ২৮ জুলাই রাতে পর্যবেক্ষণে যান। রাতের বেলা পাকিস্তানি সেনারা দূরের বাংকার ছেড়ে সেকেন্ড লাইন ডিফেন্সে চলে যেত। তারা দুজন একটি খালি বাংকারের সামনে যান। আবদুল হাই বাংকারে কেউ আছে কি না দেখার জন্য উঁকি দিচ্ছেন, এমন সময় দুই পাকিস্তানি সেনা টহল দিতে দিতে সেখানে আসে। সালাহউদ্দীন মমতাজ তাদের দেখে ফেলেন এবং তিনি হ্যান্ডসআপ বলে একজনকে জাপটে ধরেন। ওই পাকিস্তানি সেনা ছিল বিশাল দেহী। সে সালাহউদ্দীন মমতাজকে মাটিতে ফেলে দিয়ে তার গলা চেপে ধরে। অপর পাকিস্তানি সেনা আবদুল হাইকে হ্যান্ডসআপ বলে গুলি করতে উদ্যত হয়। আবদুল হাই দ্রুত স্টেনগানের ব্যারেল দিয়ে ওই সেনার মাথায় আঘাত করে তার রাইফেল কেড়ে নেন। কিন্তু সে পালিয়ে বাংকারে আশ্রয় নেয়। সেখানে থাকা অস্ত্র দিয়ে সে গুলি করতে থাকে। আবদুল হাই বাংকার লক্ষ্য করে গুলি করেন। তারপর দ্রুত সালাহউদ্দীন মমতাজের কাছে গিয়ে তাকে জাপটে ধরে থাকা পাকিস্তানি সেনার মাথায় রাইফেলের ব্যারেল দিয়ে গুঁতো দেন। ওই পাকিস্তানি সেনা সালাহউদ্দিন মমতাজকে ফেলে দৌড়াতে থাকে। তখন তিনি ওই পাকিস্তানি সেনাকে গুলি করে হত্যা করেন। তার ওই সাহসিকতায় সালাহউদ্দিন মমতাজ বেঁচে যান।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
নুনগোলা ঢিবি

নুনগোলা ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের হাসিলবাগ গ্রামে পীরপুকুর ঢিবি থেকে ২০০ মিটার দক্ষিণ-পশ্চিমে অবস্থিত।

ইতিহাস 

বাংলাদেশ প্রত্নতত্ত্ব অধিদপ্তর ১৯৯৪ সালে এই স্থানে খনন কাজ পরিচালনা করে একটি এক গম্বুজ বিশিষ্ট মসজিদের ধ্বংসাবশেষ পায়। গম্বুজটি সম্পূর্ণ ধ্বংস হয়ে গেছে। চারপাশের দেয়ালগুলো টিকে আছে নির্দিষ্ট উচ্চতা পর্যন্ত। ধারণা করা হয়, এটি ছিল একটি বাদশাহ-কি-তখত বা রাজকীয় গ্যালারি, যা পঞ্চদশ শতাব্দীতে নির্মিত।

নামকরণ 
ঢিবিটির পূর্ব দিকে নুনগোলা দিঘী নামে একটি বড় আয়তাকৃতির পুকুর রয়েছে। এই নুনগোলা দিঘীর জন্য ঢিবিটি নুনগোলা ঢিবি ও মসজিদটি নুনগোলা মসজিদ নামে পরিচিত।

অবকাঠামো 
নুনগোলা ঢিবিটি বর্গাকৃতির। প্রতি বাহুর দৈর্ঘ্য ২৩ মিটার। প্রত্নতাত্ত্বিক খনন থেকে উন্মোচিত মসজিদটি বর্গাকৃতির। মসজিদটির প্রতিটি বাহুর দৈর্ঘ্য ভিতরের দিকে ৬.৮০ মিটার এবং বাইরের দিকে ৯.১৮ মিটার। এটি বারোবাজারে আবিষ্কৃত মসজিদগুলোর মধ্যে সবচেয়ে বড় এক গম্বুজ বিশিষ্ট মসজিদ। পশ্চিমে দিকে কেবলা দেয়ালে তিনটি অর্ধবৃত্তাকার মেহরাব রয়েছে। মেহরাব তিনটি বিভিন্ন ফুল ও লতাপাতার নকশা দিয়ে সজ্জিত। মসজিদের বাইরের দিকে উত্তর-পশ্চিম কোণে একটি কক্ষ রয়েছে। সম্ভবত মসজিদ নির্মাণের সময় কক্ষটি নির্মাণ করা হয়েছিল। কক্ষের পশ্চিম দেয়ালে ২.০৫ মিটার চওড়া একটি দরজা রয়েছে। দেয়ালে শামুকের চিহ্ন বিদ্যমান।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 

ঝিনাইদহ জেলার দর্শনীয় স্থান
ঝিনাইদহ জেলার প্রত্নতাত্ত্বিক স্থাপনা
ঝিনাইদহ জেলার মসজিদ
সাজেক উপত্যকা

সাজেক বা সাজেক উপত্যকা বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নের একটি বিখ্যাত পর্যটনস্থল। এটি রাঙ্গামাটি জেলার সর্ব উত্তরে মিজোরাম সীমান্তে অবস্থিত। এর উত্তরে ভারতের ত্রিপুরা, দক্ষিণে রাঙ্গামাটির লংগদু উপজেলা, পূর্বে ভারতের মিজোরাম ও পশ্চিমে খাগড়াছড়ির দীঘিনালা উপজেলা অবস্থিত।

এই সাজেক উপত্যকায় রয়েছে দুটি পাড়া - রুইলুই এবং কংলাক। ১৮৮০ সালে প্রতিষ্ঠিত রুইলুই পাড়া ১,৭২০ ফুট উচ্চতায় অবস্থিত। আর কংলাক পাড়া ১,৮০০ ফুট উচ্চতায় অবস্থিত। সাজেক "রাঙামাটির ছাদ" নামেও পরিচিত।

ইতিহাস

সাজেক রুইলুইপাড়া, হামারিপাড়া এবং কংলাক পাড়া, এই তিনটি পাড়ার সমন্বয়ে গঠিত। ১৮৮৫ সালে প্রতিষ্ঠিত রুইলুই পাড়া সমুদ্রপৃষ্ঠ থেকে প্রায় ১,৭২০ ফুট উচ্চতায় অবস্থিত আর কংলাক পাড়া ১,৮০০ ফুট উচ্চতায় কংলাক পাহাড়-এ অবস্থিত। সাজেকে মূলত লুসাই, পাংখোয়া এবং ত্রিপুরা উপজাতি বসবাস করে। রাঙামাটির অনেকটা অংশই দেখা যায় সাজেক উপত্যকা থেকে। এই জন্য সাজেককে রাঙামাটির ছাদ বলা হয়।

কর্ণফুলী নদী থেকে উদ্ভূত সাজেক নদী থেকে সাজেক নাম এসেছে।

অবস্থান 

সাজেক রাঙামাটি জেলার সর্বউত্তরের মিজোরাম সীমান্তে অবস্থিত। খাগড়াছড়ি জেলা সদর থেকে সাজেকের দূরত্ব প্রায় ৭০ কিলোমিটার। আর দীঘিনালা থেকে প্রায় ৪৯ কিলোমিটার। সাজেক রাঙামাটি জেলায় অবস্থিত হলেও খাগড়াছড়ি থেকে এখানে যাতায়াত সুবিধাজনক। সাজেকের উত্তরে ভারতের ত্রিপুরা, দক্ষিণে রাঙামাটির লংগদু, পূর্বে ভারতের মিজোরাম, পশ্চিমে খাগড়াছড়ির দীঘিনালা অবস্থিত। সাজেক ইউনিয়ন হচ্ছে বাংলাদেশের সবচেয়ে বড় ইউনিয়ন; যার আয়তন ৭০২ বর্গমাইল। এখানে সাজেক বিজিবি ক্যাম্প রয়েছে।

প্রাকৃতিক রূপ 
সাজেকে সর্বত্র মেঘ, পাহাড় আর সবুজ। এখান থেকে সূর্যোদয় আর সূর্যাস্ত দেখা যায়। সাজেকের রুই-লুই পাড়া থেকে ট্রেকিং করে কংলাক পাহাড়-এ যাওয়া যায়। কংলাক হচ্ছে সাজেকের সর্বোচ্চ চূড়া। কংলাকে যাওয়ার পথে মিজোরাম সীমান্তের বড় বড় পাহাড়, আদিবাসীদের জীবনযাপন, চারদিকে মেঘের আনাগোনা দেখা যায়। এখানে বছরের নির্দিষ্ট সময়ে উপজাতির উৎসব অনুষ্ঠিত হয় এবং তাদের সংস্কৃতির নানা উপকরণ উপভোগ করা যায়।

নৃ-গোষ্ঠী 
সাজেকে মূলত ক্ষুদ্র নৃ-গোষ্ঠীর মানুষের বসবাস রয়েছে। বিশেষ করে চাকমা, লুসাই, পাংখোয়া ও ত্রিপুরা জনগোষ্ঠীরা বহু আদিকাল থেকে বসবাস করে আসছে। তাঁদের বাড়িঘর বাঁশের মাচাংয়ের উপর তৈরি করা হয়।

চিত্রশালা

আরও দেখুন 
 কংলাক পাহাড়
 হাজাছড়া ঝর্ণা

তথ্যসূত্র

বহিঃসংযোগ 

রাঙ্গামাটি জেলার দর্শনীয় স্থান
বাংলাদেশের দর্শনীয় স্থান
রাঙ্গামাটি জেলা
এএফসি অনূর্ধ্ব-২০ এশিয়ান কাপ

এএফসি অনূর্ধ্ব-২০ চ্যাম্পিয়নশিপ (পূর্বে এএফসি যুব চ্যাম্পিয়নশিপ ও এএফসি অনূর্ধ্ব-২০ চ্যাম্পিয়নশিপ নামে পরিচিত ছিল) হল একটি আন্তর্জাতিক অ্যাসোসিয়েশন ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন কর্তৃক আয়োজিত হয়। প্রতিযোগিতাটি শুরু হয় ১৯৫৯ সালে। ১৯৫৯ থেকে ১৯৭৮ সাল পর্যন্ত প্রতিযোগিতা প্রতিবছর অনুষ্ঠিত হত, কিন্তু ১৯৮০ সাল থেকে প্রতি দুইবছর পর পর অনুষ্ঠিত হয়।

প্রতিযোগিতা বিভিন্ন রকম বিন্যাসে অনুষ্ঠিত হয়েছে। বর্তমানে এএফসির অন্যান্য চ্যাম্পিয়নশিপ প্রতিযোগিতার মত এ প্রতিযোগিতাও দুটি পর্বে অনুষ্ঠিত হয়। বাছাইপর্ব এএফসির সকল সদস্যের জন্য উন্মুক্ত আর চূড়ান্ত পর্ব বাছাইপর্ব থেকে নেওয়া ১৬টি দল প্রতিনিধিত্ব করে। সর্বশেষ প্রতিযোগিতা বাহরাইনে ২০১৬ সালে অনুষ্ঠিত হয়।

প্রতিযোগিতা ও ফলাফল 

Notes
1 No third place off.
2 Title shared.
3 Third place shared.
4 Final tournaments in round-robin format.
5 No third place match has been played since 2008; losing semi-finalists are listed in alphabetical order.

আরও দেখুন 
 এএফসি অনূর্ধ্ব-২৩ চ্যাম্পিয়নশিপ
 এএফসি অনূর্ধ্ব-১৬ চ্যাম্পিয়নশিপ
 এএফসি মহিলা অনূর্ধ্ব-১৯ চ্যাম্পিয়নশিপ

তথ্যসূত্র

বহিঃসংযোগ 
 Official page
 RSSSF Page on AFC Youth Championship

এএফসি অনূর্ধ্ব-১৯ চ্যাম্পিয়নশিপ
অনূর্ধ্ব-১৯ অ্যাসোসিয়েশন ফুটবল প্রতিযোগিতা
অনূর্ধ্ব-২০ ফুটবল
জাতীয় দলসমূহের জন্য এএফসি প্রতিযোগিতা
অনূর্ধ্ব-১৯ ফুটবল প্রতিযোগিতা
১৯৫৯-এ এশিয়ায় প্রতিষ্ঠিত
হালিশহর (চট্টগ্রাম)

হালিশহর বাংলাদেশের দক্ষিণাঞ্চলীয় চট্টগ্রাম শহরের একটি বর্ধিষ্ণু বঙ্গপোসাগর সমুদ্র তট ও কর্নফূলী নদী তীরবর্তী এলাকা। এর উত্তরে কাট্টলি ও পাহাড়তলী, দক্ষিণে পতেঙ্গা, পূর্বে আগ্রাবাদ ও কর্নফূলী নদী, এবং পশ্চিমে বঙ্গোপসাগর অবস্থিত। বাংলাদেশের সমৃদ্ধির স্বর্নদ্বার খ্যাত দেশের সবচেয়ে বড় সামুদ্রিক বন্দর “চট্টগ্রাম বন্দর” অবস্থিত এই হালিশহরের বুকে। তাছাড়া আরো রয়েছে বাংলাদেশ সেনাবাহিনীর একমাত্র আর্টিলারী স্কুল, বাংলাদেশ নৌ বাহিনীর বা নৌ জা ঈসা খাঁ ঘাটিসহ চট্টগ্রাম জেলার বিজিবির সদর দপ্তরও অবস্থিত।

বাংলাদেশের আমদানি রপ্তানির সিংহভাগ অবদান এই হালিশহরের মাটি। সে লক্ষে অত্র এলাকায় গড়ে উঠেছে দেশের সবচেয়ে বড় চট্টগ্রাম রপ্তানি প্রক্রিয়াকরণ অঞ্চল (সিইপিজেড)। হালিশহরের এই ইপিজেড বিশ্বের ৭০০টি অর্থনৈতিক অঞ্চলের মধ্যে বিশ্ব র্যাং কিংয়ে যার স্থান চতুর্থ। যার কল্যাণে দেশের কর্মস্থান হয়েছে প্রায় ২ লাখের ও বেশি।

তথ্যসূত্র

হালিশহর
চট্টগ্রামের স্থান
নয়আনী জমিদার বাড়ির রংমহল

নয়আনী জমিদার বাড়ির রংমহল বাংলাদেশের শেরপুর জেলায় অবস্থিত তৎকালীন জমিদারের রংমহল। রংমহলটি ২০০৩ সালে ভেঙ্গে ফেলা হয়েছে। কিন্তু ২০১৪ সালে বাংলাদেশ প্রত্নতত্ত্ব অধিদপ্তর স্থাপনাবিহীন এই পুরাকীর্তিকে প্রত্নতত্ত্বের তালিকায় লিপিবদ্ধ করে।

ইতিহাস 
তৎকালীন নয়আনী জমিদার তার বাড়ির পাশে রংমহলটি স্থাপন করেন। জমিদারী প্রথা বিলুপ্ত ও দেশবিভাগের পর মহলটি পরিত্যক্ত হয়ে যায়। ১৯৬৪ সালে শেরপুর কলেজ প্রতিষ্ঠা করা হলে এটি কলেজের ছাত্রাবাস হিসেবে ব্যবহার করা হয়। ১৯৯২ সালে তৎকালীন জেলা প্রশাসক আব্দুস সালাম রংমহলটির কিছু অংশের সংস্কার করেন। তিনি মহলটিকে স্থানীয় পুরাকীর্তি সংগ্রহশালা হিসেবে গড়ে তোলার উদ্যোগ গ্রহণ করেন। ২০০৩ সালে জেলা প্রশাসক এবিএম আব্দুস সাত্তারের সময়ে স্থানীয় সংস্কৃতিকর্মীদের প্রবল আপত্তি সত্ত্বেও মহলটি ভেঙ্গে ফেলা হয় ও নিলামে বিক্রি করে দেয়া হয়।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 

শেরপুর জেলার দর্শনীয় স্থান
শেরপুর জেলার প্রত্নতাত্ত্বিক স্থাপনা
কালি মন্দির, বগুড়া

কালি মন্দির বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার কাহালু উপজেলায় অবস্থিত একটি  প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

বিবরণ
কালি মন্দিরটি একটি প্রাচীন চতুর্ভুজাকৃতির মন্দির। এর অভ্যন্তরে একটি একটি কক্ষ রয়েছে। মন্দিরটি দোচালা আকৃতির। ভিতরে প্রবেশের জন্য একটি প্রবেশদ্বার রয়েছে। মন্দিরের দেয়ালে উপরে চিত্র লক্ষ্য করা যায়। রক্ষণাবেক্ষণের অভাবে আকর্ষনীয় মন্দিরটির গায়ে এখন বিপর্যয়ের চিহ্ন দেখা যায়।

আরও দেখুন
 বাংলাদেশের প্রত্নতাত্ত্বিক স্থানের তালিকা
 মহাস্থানগড়
 লহনার ধাপ
 ধনভাণ্ডার ঢিবি
 কাঁচের আঙ্গিনা 
 রবীন্দ্র কাচারী বাড়ি
 সীতাকোট বিহার
 নবরত্ন মন্দির

তথ্যসূত্র

কালী মন্দির
কাহালু উপজেলা
বগুড়া জেলার দর্শনীয় স্থান
বগুড়া জেলার প্রত্নতাত্ত্বিক স্থাপনা
বগুড়া জেলার হিন্দু মন্দির
পংখিল

পংখিল(বৈজ্ঞানিক নাম: Byasa polyeuctes(Doubleday)) এক প্রজাতির বড় আকারের প্রজাপতি, যার মূল শরীরটা লাল বর্ণের, ডানা কালো এবং তার ওপর লাল এবং সাদা রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।

আকার 
প্রসারিত অবস্থায় পংখিল এর ডানার আকার ১২০-১৪০মিলি মিটার দৈর্ঘের হয়।

উপপ্রজাতি 
ভারতে প্রাপ্ত পংখিল এর উপপ্রজাতিসমূহ হল-
 Byasa polyeuctes polyeuctes Doubleday, 1842 – Sylhet Common Windmill
 Byasa polyeuctes letincius Fruhstorfer, 1908 – West Himalayan Common Windmill

বিস্তার 
এদের ভারতএর হিমালয় এর হিমাচল প্রদেশ থেকে সিকিম, আসাম পর্যন্ত দেখা যায়। পূর্ব ভারতে ১০০০-৫০০০ ফুট উচ্চতা পর্যন্ত এদের দেখা মেলে তবে কাশ্মীর অঞ্চলে এদের ১১০০০ ফুট উচ্চতাতেও দেখা যায়।

এছাড়া পংখিলদের পাকিস্তান, নেপাল, ভুটান এ ৫০০-২০০০মিটার উচ্চতায়, মায়ানমার, থাইল্যান্ড এর উত্তরাঞ্চল, লাওস, ভিয়েতনাম এবং চিন এর  দক্ষিণ অংশে এদের পাওয়া যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পংখিল বৃহদাকার, লাল দেহযুক্ত, কালো লেজওয়ালা সোয়ালোটেল প্রজাপতি প্রজাতি। লেজ কতকগুলি জোড়া লালছোপযুক্ত। ডানার উপরিতল কালো। সামনের ডানা কালো এবং দাগ-ছোপহীন। পিছনের ডানা সরু এবং লম্বাটে এবং টার্মেন গভীর ভাবে উত্তল ও অবতল ঢেঊ খেলানো। পিছনের ডানার উপরিতলে ৪ ও ৫ নং শিরার মধ্যভাগে সেল এর ঠিক নিচে একটি বৃহদাকার সাদা আয়তাকার (oblong) ডিসকাল ছোপ এবং উক্ত ডিসকাল ছোপটির নিচে ৩ ও ৪ নং শিরার মধ্যভাগে একটি ছোট সাদা ছোপ বর্তমান। এছাড়া পিছনের ডানার উপরিপৃষ্ঠে কতগুলি সাবটার্মিনাল জোড়া লাল ছোপ অনিয়মিত ভাবে বিস্তৃত। পিছনের ডানার নিম্নপৃষ্ঠ উপরিপৃষ্ঠেরই অনুরূপ, তবে নিম্নপৃষ্ঠে ১ক, ২ এবং ৩ শিরামধ্যে (Interspace) ৩টি লাল ছোপ বিদ্যমান। স্ত্রী ও পুরুষ প্রকার একইরকম, শুধুমাত্র স্ত্রী প্রকারে পিছনের ডানার নিম্নভাগে একটি লাল অ্যানাল(anal) ছোপ চোখে পড়ে।

আচরণ 
পংখিলরা সাধারনত অলস ভঙ্গিতে উড়তে থাকে গাছের মাথার উপর দিয়ে। এদের লম্বা এবং বড় আকৃতির ডানার গঠন দেখে ওড়ার সময় খুব সহজেই চেনা যায়। সাধারনত এদের ছোট ছোট দলে ভেজা মাটিতে জল পান করতে দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
এশিয়ার প্রজাপতি
১৮৪২-এ বর্ণিত প্রজাপতি
খোজার ঢিবি

খোজার ঢিবি বা খোজার ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা সুরা দীঘির ধাপ থেকে ১০০ মিটার উত্তর-পশ্চিমে  অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

বিবরণ
খোজার ঢিবি বর্তমানে ঢিবি আকারে থাকলেও সেটা কৃষি জমিতে পরিণত হয়েছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান। এটি এখন হারিয়ে যাওয়া স্থাপনা। বর্তমানে এর অস্তিত নেই বললেই চলে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 মহাস্থানগড়
 লহনার ধাপ
 ধনভাণ্ডার ঢিবি
 কাঁচের আঙ্গিনা 
 রবীন্দ্র কাচারী বাড়ি
 সীতাকোট বিহার
 নবরত্ন মন্দির
 কালি মন্দির

তথ্যসূত্র

বগুড়া জেলার দর্শনীয় স্থান
শিবগঞ্জ উপজেলা, বগুড়া
বগুড়া জেলার প্রত্নতাত্ত্বিক স্থাপনা
এএফসি অনূর্ধ্ব-১৭ এশিয়ান কাপ

এএফসি অনূর্ধ্ব-১৬ চ্যাম্পিয়নশিপ হল একটি আন্তর্জাতিক ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন (এএফসি) কর্তৃক এশীয় অঞ্চলের অনূর্ধ্ব-১৬ যুব জাতীয় দলসমূহের জন্য প্রতি দুই বছর পরপর আয়োজিত হয়। এছাড়া প্রতিযোগিতাটি ফিফা অনূর্ধ্ব-১৭ বিশ্বকাপের এশীয় অঞ্চলের বাছাইপর্ব হিসাবেও পরিচালিত হয়। চূড়ান্ত লড়াই শেষে শীর্ষ চারটি দল ফিফা অনূর্ধ্ব ১৭ বিশ্বকাপের জন্য নির্বাচিত হয়। ১৯৮৫ সালে প্রতিষ্ঠার পর থেকে ২০০৬ সাল পর্যন্ত অনূর্ধ্ব-১৭ হিসাবে অনুষ্ঠিত হত। ২০০৮ চ্যাম্পিয়নশিপ থেকে নাম পরিবর্তন করে অনূর্ধ্ব ১৬ করা হয়।

সর্বশেষ প্রতিযোগিতা ২০১৬ সালে ভারতে অনুষ্ঠিত হয় এবং বর্তমান চ্যাম্পিয়ন হল ইরাক।

প্রতিযোগিতা ও ফলাফল 

টীকা:
 অ.স.প.: অতিরিক্ত সময় পরে
 পেনাল্টি: পেনাল্টি শুটার আউটের পরে
 <div id="1">1 No third place match was played.

সফল জাতীয় দল 

* = As hosts

আরও দেখুন 
 এএফসি অনূর্ধ্ব-১৯ চ্যাম্পিয়নশিপ
 ফিফা অনূর্ধ্ব-১৭ বিশ্বকাপ

তথ্যসূত্র

বহিঃসংযোগ 
 

 
অনূর্ধ্ব-১৬ ফুটবল
জাতীয় দলসমূহের জন্য এএফসি প্রতিযোগিতা
কাদিয়া বাড়ি ঢিবি

কড়িয়া লকমা দালান বাড়ি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত জয়পুরহাট জেলার পাঁচবিবি উপজেলায় অবস্থিত একটি প্রাচীন স্থাপনা। অনেকের মতে রাজা লক্ষ্মণসেন এর নির্মাতা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
কড়িয়া রাজবাড়ি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। পাচবিবি থেকে পশ্চিমে ভারতীয় সীমান্ত ঘেষে এর অবস্থান।

বিবরণ 
কড়িয়া রাজ বাড়ি একটি প্রাচীন উঁচু প্ল্যাটফর্মের ওপর স্থাপিত প্রাসাদ। এটি দোতালা বিশিষ্ট্য ভবন। আশেপাশে গাছ লাগান হয়েছে। এটির জির্ন অবস্থা দেখেই মনে হয় রক্ষণাবেক্ষণের অভাব আছে। এই প্রাসাদটি অনেকটুকু বিস্তৃত। আশে পাশে একতলা বিশিষ্ট কয়েকটি কক্ষ আছে। ভিতরে সুড়ঙ্গের মত সিঁড়ি আছে। এক সময় যে এটি দৃষ্টিনন্দন প্রাসাদ ছিল তা এখনও বুঝা যায়। এর ভিতরে সুড়ঙ্গ আছে। এর পাশে মঞ্চ আকৃতির উচু প্ল্যাটফর্মের মত ফাঁকা স্থান আছে। পাশে ধবংসপ্রাপ্ত কক্ষ আছে।

আরও দেখুন 
 বাংলাদেশের প্রত্নতাত্ত্বিক স্থানের তালিকা
 ভিতরগড় দূর্গ
 মির্জাপুর শাহী মসজিদ
 আটোয়ারী ইমামবাড়া
 ঢোলহাট মন্দির
 জামালপুর জামে মসজিদ
 রামসাগর মন্দির
 সীতাকোট বিহার
 কানসাট রাজবাড়ি

চিত্রশালা

তথ্যসূত্র 

জয়পুরহাট জেলার দর্শনীয় স্থান
পাঁচবিবি উপজেলা
জয়পুরহাট জেলার প্রত্নতাত্ত্বিক স্থাপনা
জমিদার বাড়ি
আরিফিল মসজিদ

আরিফিল মসজিদ (আড়িফাইল মসজিদ নামে পরিচিত) বাংলাদেশের একটি ঐতিহাসিক স্থাপত্য যার অবস্থান ব্রাহ্মণবাড়িয়া জেলার সরাইল উপজেলার আরিফাইল গ্রামে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থানীয়ভাবে এটি আইড়ল বা আড়িফাইল নামে পরিচিত। মসজিদটি সরাইল উপজেলা সদরের আরিফাইল গ্রামে সাগরদিঘীর পাশে অবস্থিত। সদর হতে এর দূরত্ব অর্ধ কিলোমিটার।

ইতিহাস 
মসজিদটি নির্মিত হয় ১৬৬২ সালে। স্থানীয় জনশ্রুতি অনুসারে দরবেশ শাহ আরিফ এই মসজিদটি নির্মাণ করেন এবং তার নামানুসারে এই মসজিদের নামকরণ করা হয়।

অবকাঠামো 
মসজিদটির আয়তন ৮০x৩০ ফুট এবং দেয়ালের পুরুত্ব প্রায় সাড়ে পাঁচ ফুট । মসজিদটির মোট প্রবেশপথ ৫ টি , যার তিনটি হল পূর্বদিকে এবং বাকিদুটি যথাক্রমে উত্তর ও পূর্বদিকে। মসজিদের চার কোনায় চারটি বুরুজ রয়েছে। এটিতে মোট তিনটি গম্বুজ রয়েছে। গম্বুজগুলোর নিচে মসজিদের অভভন্তরভাগে তিনটি বে রয়েছে যা ভিতরের অংশকে তিন ভাগে ভাগ করেছে। গম্বুজগুলোতে পদ্মফুল অঙ্কিত রয়েছে। মসজিদের দেয়ালের বাইরের দিকটি চারকোণা খোপ দিয়ে সজ্জিত। এটি সংরক্ষণের জন্য টাইলস ও চুনকাম করা হয়েছে। তবে পূর্বের কাঠামো এখনও টিকে আছে। মসজিদের পাশে একটি মাজার রয়েছে।

আরিফাইল মসজিদের উত্তর পাশে রয়েছে একটি পুকুর এবং মসজিদের পশ্চিম পাশে রয়েছে আড়িফাইল মাজার যা জোড়াকবর নামে পরিচিত এবং এলাকার এক তৃতীয়াংশ জায়গা জুড়ে অবস্থিত। মসজিদের পাশে পুকুরটি সাগরদিঘী নামে পরিচিত।

চিত্রশালা

আরও দেখুন 
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

তথ্যসূত্র

বহিঃসংযোগ 

ব্রাহ্মণবাড়িয়া জেলার দর্শনীয় স্থান
ব্রাহ্মণবাড়িয়া জেলার মসজিদ
ব্রাহ্মণবাড়িয়া জেলার প্রত্নতাত্ত্বিক স্থাপনা
১৬শ শতাব্দীর স্থাপত্য
মুঘল মসজিদ
উঁচাই গ্রামের প্রত্নতাত্ত্বিক ধ্বংসাবশেষ

উঁচাই ঢিবি বা উঁচাই গ্রামের প্রত্নতাত্ত্বিক ধ্বংসাবশেষ (মহীপাল) মুসলিম আমলে গড়ে ওঠা একটি শহরের অংশ । বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান 
উঁচাই ঢিবি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। এটি পাঁচবিবি-ঘোড়াঘাট সড়কের পাশে অবস্থিত। এই স্থাপনার পাশে অবস্থিত উঁচাই উচ্চ বিদ্যালয়।

বিবরণ 
উঁচাই গ্রামের প্রত্নতাত্ত্বিক ধ্বংসাবশেষটি দুটি দীঘির মধ্যস্থলে অবস্থিত। এটি পূর্বে অনেক উঁচু ছিলো। উপদ্রবের ফলে এটি এখন ৩০ মিটার দীর্ঘ এবং ২৪ মিটার প্রশস্ত। বর্তমানের উচ্চতা ৫ মিটার। ঢিবির স্থানে স্থানে ইট, পাটকেল খোলামকুচি পড়ে রয়েছে। এই ঢিবির কাছে আরো একটি ঢিবি ছিলো। সেটি বর্তমানে বিলুপ্ত হয়েছে।

আরও দেখুন 
 বাংলাদেশের প্রত্নতাত্ত্বিক স্থানের তালিকা
 ভিতরগড় দূর্গ
 পাথরঘাটা (প্রত্নস্থল)
 আটোয়ারী ইমামবাড়া
 ঢোলহাট মন্দির
 সীতাকোট বিহার
 কানসাট রাজবাড়ি

তথ্যসূত্র 

জয়পুরহাট জেলার দর্শনীয় স্থান
জয়পুরহাট জেলার প্রত্নতাত্ত্বিক স্থাপনা
ভারতের বিমান সংস্থাগুলির তালিকা

ভারতে রাষ্ট্রায়ত্ত্ব ও বেসরকারি দুই ধরনের বিমান সংস্থা বিমান পরিবহন করে থাকে। ভারতের কোন রাষ্ট্রায়ত্ত্ব বিমান সংস্থা নেই, সমস্ত বিমান সংস্থাই বেসরকারি উদ্যোগে চালিত।

প্রধান এয়ারলাইনগুলি

আঞ্চলিক এয়ারলাইনগুলি

চার্টার বিমান সংস্থা

আরও দেখুন
 ভারতের পরিবহণ ব্যবস্থা

তথ্যসূত্র

ভারতের বিমান পরিবহন সংস্থা
দেশ অনুযায়ী বিমান পরিবহন সংস্থার তালিকা
বাংলাদেশ নৌবাহিনীর পদবি

বাংলাদেশের অন্যতম সামরিক বাহিনী হচ্ছে নৌবাহিনী। এ বাহিনীর কাজ হচ্ছে সমুদ্রপথে যুদ্ধ করা। বাংলাদেশ নৌবাহিনীতে চার ধরনের সদস্য আছেন: কর্মকর্তা, নাবিক, এমওডিসি (নিরাপত্তারক্ষী) এবং অসামরিক সদস্যগণ।

পদবিসমূহ (উচ্চক্রম অনুসারে)

অফিসার্স

জুনিয়র কমিশন্ড অফিসার (জেসিও)

নাবিক

আরও দেখুন 
 বাংলাদেশ বিমান বাহিনীর পদবি
 বাংলাদেশের সামরিক পদমর্যাদা
 বাংলাদেশ সেনাবাহিনীর পদবি

বহিঃসংযোগ 
বাংলাদেশ নৌবাহিনীর ওয়েবসাইট
বাংলাদেশ নৌবাহিনীতে নিয়োগ সংক্রান্ত ওয়েবসাইট

বাংলাদেশ নৌবাহিনী
ইরাক জাতীয় অনূর্ধ্ব-১৭ ফুটবল দল

ইরাক জাতীয় অনূর্ধ্ব-১৭ ফুটবল দল হল একটি জাতীয় যুব ফুটবল দল, যা আন্তর্জাতিক অনূর্ধ্ব ১৭, অনূর্ধ্ব ১৬ ও অনূর্ধ্ব ১৫ ফুটবল প্রতিযোগিতায় ইরাকের প্রতিনিধিত্ব করে। দলটি ইরাক ফুটবল অ্যাসোসিয়েশন কর্তৃক নিয়ন্ত্রিত হয়। দলটির সবচেয়ে বড় সাফল্য ২০১৬ এএফসি অনূর্ধ্ব ১৬ চ্যাম্পিয়নশিপের শিরোপা জয়।

প্রতিযোগিতার পরিসংখ্যান

ফিফা অনূর্ধ্ব ১৭ বিশ্বকাপ

এএফসি অনূর্ধ্ব ১৬ চ্যাম্পিয়নশিপ

ডব্লিউএএফএফ অনূর্ধ্ব-১৫ চ্যাম্পিয়নশিপ

আরব অনূর্ধ্ব-১৭ চ্যাম্পিয়নশিপ

বর্তমান খেলোয়াড়

Recent squad

তথ্যসূত্র 

ইরাক জাতীয় ফুটবল দল
এশীয় জাতীয় অনূর্ধ্ব-১৭ ফুটবল দল
নওপুকুরিয়ার প্রত্নতাত্ত্বিক ধ্বংসাবশেষ

নওপুকুরিয়ার  মূলত বিশাল আকৃতির কিছু জলাশয়ের নিয়ে গড়ে ওঠা প্রত্নতাত্ত্বিক স্থান যা বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
জয়পুরহাট জেলার পাঁচবিবি উপজেলার তুলসীগঙ্গা নদীর তীরে থেকে এক কিলোমিটার উত্তর-পশ্চিমে নওপুকুরিয়ার প্রত্নতাত্ত্বিক ধ্বংসাবশেষ প্রাচীন স্থাপনা অবস্থিত।

বিবরণ
নওপুকুরিয়ার একটি প্রাচীন স্থাপনা। এখানে নয়টি পুকুর আছে। আশেপাশে গাছ আছে ও বড় বড় পুকুর এখন আছে। প্রত্যেকটি ইট ও পাথর দিয়ে বাধানো পাড় ছিল। এখন তা প্রায় ধ্বংস হয়ে গেছে। এখন নয়টি পুকুরের মধ্যে তিনটিতে বাধ আছে বাকিগুলো নিচু চাষের জমি হিসাবে ব্যবহার হচ্ছে। এখান থেকে পাথরের মূর্তি অবিষ্কার করা হয়েছে। এখানে মন্দির ছিল বলে ধারণা করা হয়। এটির জীর্ণ অবস্থা দেখেই মনে হয় রক্ষণাবেক্ষণের অভাব আছে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 ভিতরগড় দূর্গ
 মির্জাপুর শাহী মসজিদ
 আটোয়ারী ইমামবাড়া
 ঢোলহাট মন্দির
 জামালপুর জামে মসজিদ
 রামসাগর মন্দির
 কাদিয়া বাড়ি ঢিবি
 কানসাট রাজবাড়ি

চিত্রশালা

তথ্যসূত্র

জয়পুরহাট জেলার দর্শনীয় স্থান
পাঁচবিবি উপজেলা
জয়পুরহাট জেলার প্রত্নতাত্ত্বিক স্থাপনা
খার্তুম

খার্তুম (;  ) সুদানের রাজধানী এবং দেশের দ্বিতীয় বৃহত্তম শহর সেইসাথে এটি খার্তুম প্রদেশের রাজধানী।  এটি সাদা নদের নিকট অবস্থিত, ভিক্টোরিয়া হ্রদ এবং নীলনদ এর পূর্বে অবস্থিত, ইথিওপিয়ার দক্ষিণে অবস্থিত। খার্তুম শহরটি নীল নদের দুই পাড়ের এলাকা নিয়ে গড়ে উঠেছে।শহরটি অবস্থিত যেখানে দুই নল মিলিত হয়। জায়গাটি "আল মাগরান" () নামেও পরিচিত। প্রধান নদ মিশর ও ভূমধ্যসাগরের দিকে উত্তর প্রবােহর দিকে চলতে থাকে।
নদ দ্বারা বিভক্ত, খার্তুম, আনুমানিক পাঁচ মিলিয়ন   জনসংখ্যার একটি ত্রিপক্ষীয় মহানগরী খার্তুম। খার্তুমের উত্তর (الخرطوم بحري আল খার্তুম বাহরি) এবং  (أم درمان উম্মে দুরমান) সেতু দ্বয় পশ্চিম খার্দুমকে সংযুক্ত করেছে।

ইতিহাস

জলবায়ু

জনসংখ্যা

অর্থনীতি

সুদান ও সুদানের পিপলস লিবারেশন মুভমেন্ট (SPLA) সরকারের মধ্যে ঐতিহাসিক সমন্বিত শান্তি চুক্তি স্বাক্ষরের পর, সুদান সরকার ব্যাপক উন্নয়ন প্রকল্প শুরু হয়েছে। ২০০৭ সালে, খার্তুমে সবচেয়ে বড় প্রকল্প আল মরগান উন্নয়ন প্রকল্প, দুই বড় ফাইভ স্টার হোটেল, একটি নতুন এয়ারপোর্ট, ম্যাক নিমির সেতু (২০০৭ সালের অক্টোবরে সমাপ্ত) এবং তুটি সেতু যেটি তুটি দ্বীপ থেকে খার্তুম সংযোগ ছিল। ইত্যাদি নানা প্রকল্প গ্রহণ করা হয়।
২১ শতকে, খার্তুম সুদানের তেল সম্পদের উপর ভিত্তি করে গড়ে উঠেছে। শহরের কেন্দ্রে গাছ রেখাযুক্ত রাস্তা রয়েছে। খার্তুম দেশে অর্থনৈতিক কার্যক্রমের সর্বোচ্চ ঘনত্বে পরিনত হয়েছে। প্রধান অর্থনৈতিক উন্নয়ন দেশের অন্যান্য অংশেও সঞ্চালিত হয়েছে। দক্ষিণ আল জাজিরাহ রাষ্ট্র ও মধ্য সুদানে হোয়াইট নাইল চিনি প্রকল্পে গ্রিড ইন্ডাস্ট্রিয়াল কমপ্লেক্স, এবং উত্তর মিরোয়ি বাঁধ, পেট্রোলিয়াম এক্সপ্লোরেশনের মত ইত্যাদি অর্থনৈতিক ভাবে উন্নতি  ঘটেছে।
রাজধানীর শিল্পের মধ্যে মুদ্রণ, গ্লাস উৎপাদন, খাদ্য প্রক্রিয়াজাতকরণ, ও বস্ত্র  উল্লেখযোগ্য।পেট্রোলিয়াম পণ্য এখন পর্যন্ত খার্তুম রােজ্যর উত্তরে উৎপাদিত হয়, সুদানের সর্ববৃহৎ শোধনাগার এর উত্তর খার্তুমে অবস্থিত।

চিত্রশালা

তথ্যসূত্র

বহিঃসংযোগ

 
আফ্রিকার রাজধানী
সুদানের শহর
নীল নদের জনবহুল স্থান
খার্তুমে (প্রদেশ) জনবহুল স্থান
১৮২১-এ প্রতিষ্ঠিত জনবহুল স্থান
১৮২১-এ সুদানে স্থাপনা
২০১৬ ফেডারেশন কাপ (বাংলাদেশ)

২০১৬ ফেডারেশন কাপ (স্পন্সরশিপের কারণে ওয়াল্টন ফেডারেশন কাপ নামে পরিচিত) ছিল বাংলাদেশী ফেডারেশন কাপের ২৮তম আসর।  প্রতিযোগিতায় ১২টি দল অংশগ্রহণ করে। প্রতিযোগিতা ১০ জুন ২০১৬ তারিখে বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাব ও রহমতগঞ্জ মুসলিম ফ্রেন্ডস সোসাইটির খেলার মাধ্যমে শুরু হয় এবং ২৬ জুন খেলা শেষ হয়, যাতে ঢাকা আবাহনী ১ - ০ গোলে শেখ মনি আরামবাগকে পরাজিত করে চ্যাম্পিয়ন হয়।

মাঠ 
ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়।

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

নকআউট পর্ব

বন্ধনী

কোয়ার্টার ফাইনাল

সেমি ফাইনাল

ফাইনাল

শীর্ষ গোলদাতা

আরও দেখুন 
 ২০১৬ বাংলাদেশ প্রিমিয়ার লিগ ফুটবল
 বাংলাদেশ সুপার লিগ

তথ্যসূত্র

বহিঃসংযোগ
 bff.com.bd 

ফেডারেশন কাপ (বাংলাদেশ)
২০১৬-এ বাংলাদেশী ফুটবল
২০১৬ দেশীয় অ্যাসোসিয়েশন ফুটবল কাপ
দাসী (পত্রিকা)

দাসী পত্রিকাটি প্রথম প্রকাশিত হয় ১৮৯২ খ্রিস্টাব্দে। এটি ছিল ব্রাহ্মসমাজের দাসাশ্রমের মুখপত্র। রাজনারায়ণ বসুর আত্ম চরিত এখানেই প্রকাশিত হয়। জগদীশ চন্দ্র বসুর বাংলা রচনা এই পত্রিকাতেই প্রথম প্রকাশিত হয়।  ১৮৯৬ পর্যন্ত রামানন্দ চট্টোপাধ্যায় পত্রিকাটির সম্পাদকের দায়িত্ব পালন করেন। এরপর সম্পাদকের দায়িত্ব পালন করেন গোবিন্দচন্দ্র গুহ।

তথ্যসূত্র

মাসিক সংবাদপত্র
বাংলা ভাষার সংবাদপত্র
১৮৯২-এ প্রতিষ্ঠিত সংবাদপত্র
তুলসীগঙ্গা নদীর তীরে ছোট্ট ঢিবি

তুলসীগঙ্গা নদীর তীরে ছোট্ট ঢিবি  বাংলাদেশের রাজশাহী বিভাগে অবস্থিত একটি প্রাচীন নগরের ধ্বংসাবশেষ। এটি মূলত জয়পুরহাট জেলার পাঁচবিবি উপজেলায় অবস্থিত একটি  প্রাচীন আকর্ষনীয় স্থাপনা। যা বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
তুলসীগঙ্গা নদীর তীরে ছোট্ট ঢিবি প্রত্নতাত্ত্বিক ধ্বংসাবশেষ। এটা জয়পুরহাট জেলার পাঁচবিবি উপজেলার নীমাই পীরের মাযার থেকে ১০০ মিটার দক্ষিণে অবস্থিত এই প্রাচীন স্থাপনা। স্থানীয়দের কাছে এটি পাথরঘাটা নামে পরিচিত।

বিবরণ
তুলসীগঙ্গা নদীর তীরে যে প্রাচীন স্থাপনা দেখা যায় তা এককালে প্রাচীন নগরী ছিল। এই নগরী মূলত দক্ষিণ তীরে অবস্থিত। বহু কাল আগে হিন্দু-বৌদ্ধযুগে এই নগরী গড়ে ওঠে। নদীর দুই তীরেই এই নগরীর বিস্তার লাভ করেছিল। দু'পাশের যোগাযোগের জন্য পাথরের সেতু ছিল। তার খিলান এখনও দেখা যায়। নদীর তীর থেকে অল্প দক্ষিণে ঢিবি আছে। সেই ঢিবিতে ৪ মিটার লম্বা ধূসর রঙের একখণ্ড গ্রানাইট আছে। এখানে উন্নত মানের কারুকাজ করা প্রস্তর পাওয়া গিয়েছে। এখানে এখন প্রায় দুই কিলোমিটার এলাকা জুড়ে সেই নগরীর ধ্বংসাবশেষ আছে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 ভিতরগড় দূর্গ
 মির্জাপুর শাহী মসজিদ
 আটোয়ারী ইমামবাড়া
 ঢোলহাট মন্দির
 জামালপুর জামে মসজিদ
 রামসাগর মন্দির
 কাদিয়া বাড়ি ঢিবি
 কানসাট রাজবাড়ি

তথ্যসূত্র

জয়পুরহাট জেলার দর্শনীয় স্থান
জয়পুরহাট জেলার প্রত্নতাত্ত্বিক স্থাপনা